b'\n_START_ARTICLE_\nNike Hoop Summit\n_START_PARAGRAPH_\nNike Hoop Summit on nykyisin vuosittain pidett\xc3\xa4v\xc3\xa4 koripallo-ottelu, johon valitaan maailman lupaavimmat juniorit. Ottelussa maailman parhaista junioreista koottu joukkue pelaa Yhdysvaltain parhaimpia nuoria vastaan. Nykyisin tapahtuman sponsori on Nike._NEWLINE_Nike Hoop Summitiin on osallistunut lukuisia NBA:n huippupelaajiksi kehittyneit\xc3\xa4 junioreita. Suomalaispelaajista kutsun tapahtumaan ovat saaneet Teemu Rannikko (1999 ja 2000), Petteri Koponen (2007) ja Lauri Markkanen (2016).'